เฟม-ชวินโรจน์ เติบโต 10 ปีประสบการณ์ไม่ซ้ำ
เปิดรับบทหลากหลาย พร้อมเล่นซีรีส์วายครั้งแรกได้เข้ามาโลดแล่นในวงการครบ 10 ปี แจ้งเกิดตั้งแต่เป็นนักแสดงเด็กร่วมแสดงภาพยนตร์ บ้านฉันตลกไว้ก่อน (พ่อสอนไว้) จนตอนนี้หนุ่ม เฟม-ชวินโรจน์ ลิขิตเจริญสกุล เติบโตเป็นหนุ่มหล่อยังเดินหน้าในเส้นทางบันเทิงประสบการณ์ไม่ซ้ำ ล่าสุดปลายปีที่ผ่านมาเพิ่งถูกแฮ็กอินสตาแกรมที่มีคนตามกว่า 5 แสน แต่โชคดีกู้คืนกลับมาได้ถือว่าอุปสรรคผ่านไป ปีนี้เตรียมมีผลงานพร้อมปังและเปิดตัวรับเล่นซีรีส์วายเรื่องแรก รักนาย My Ride ทาง LINE TV เพิ่งบวงสรวง เลยชวน เฟม อัปเดตชีวิตเริ่มจากตอนนี้เรียนใกล้จบแล้ว รับงานได้เต็มที่ ปีนี้เลยมีภาพยนตร์ 2 เรื่อง ปิดกล้องแล้ว เล่นภาพยนตร์ My God Father อย่าเรียกพี่ว่าพ่อ กับ พี่เต๋อ-ฉันทวิชช์ และ พี่โป๊ป-ธนวรรธน์ เป็นเพื่อนแก๊งพี่เต๋อ คาแรกเตอร์น่ารัก ปลายปีเป็นพระเอกภาพยนตร์ของพี่ปอ-วีรินทร์ทิรา นาทองบ่อจรัส บริษัท 360 องศาเอ็นเตอร์เทนเมนท์ เค้าสร้างหนังเกี่ยวกับการดูแลสิ่งแวดล้อม มีซีรีส์จีนที่ถ่ายไปแล้วเรื่อง เล่ห์เกมรัก คาแรกเตอร์แบดบอยเรียกว่าบทหลากหลายขึ้น? โชคดีที่ช่วงปีนี้หลายๆคนนึกถึง ผู้จัดฯนึกถึง เราก็หายๆไปเพราะไอจีเข้าไม่ได้มา 6 เดือน มันเด้งออกและบอกว่ามีคนพยายามเข้าไอจีเรา เราก็ยืนยันตัวตน แต่อีเมลที่ใช้สมัครมันนานมาก เราสะเพร่าเองจำรหัสไม่ได้ โชคดีเฟมได้รับความช่วยเหลือจากคุณณัฐ พยงค์ศรี นักวิชาการคอมพิวเตอร์ คอยให้ความช่วยเหลือประสานงานและอธิบายขั้นตอน ให้เราได้มีโอกาสยืนยันตัวตนได้ทันในทุกๆครั้งพี่เค้าบอกว่าเกิดแบบนี้บ่อย อยากบอกหลายๆคนให้หมั่นเช็กความปลอดภัยของโซเชียลของเรา จำและเก็บพาสเวิร์ดดีๆ อย่างไอจีของเฟมมียอดคนติดตาม 5 แสน ก็เสียดายเพราะมันเป็นเรื่องราวของเราที่ถูกบันทึกไว้ บางรูปเราลบไปหมดแล้วเหลือแต่ในไอจี ถามว่ามีถอดใจมั้ยว่าไม่ได้ ก็คิดนะ ทำใจแล้ว ต้องขอบคุณพี่ที่ช่วยประสานให้ ด้วยโชคชะตาหรืออะไรเค้าก็ส่งมาบอกว่า ยืนยันได้แล้วนะ ตอนแรกไม่เชื่อเลย ตอนนั้นอยู่ในกองถ่ายโปสเตอร์หนัง ผมกำลังปรึกษาพี่เต๋อ เพราะเค้าเป็นคนที่โดนแฮ็กคนแรกๆ เมื่อนานมากแล้ว เค้ากำลังปลอบผมเลยปีที่แล้ว ที่ผ่านมา มีซีรีส์ติดต่อมาแต่ตารางเรียนไม่ได้ก็ต้องปล่อยไปเพราะผมอยากจบพร้อมเพื่อน ตอนนี้ผมก็มองว่าอะไรดีๆคงกำลังมาก่อนหน้านี้เคยบอกว่าตัวเองไม่เหมาะกับสายวาย แต่วันนี้ตัดสินใจรับแล้ว? จริงๆก็มีมาเรื่อยๆ เราก็พยายามดูเรื่องของบทบาทที่ได้รับ เรื่องที่รับเป็นบทประพันธ์ ของรังสิมันต์ นามปากกา หมอตุ๊ด ชื่อเรื่องรักนาย My Ride เรื่องนี้เป็นเรื่องเกี่ยวกับความรักของคุณหมอกับวินมอเตอร์ไซค์ว่ามารักกันได้ยังไง ความรักไม่ได้เลือกอาชีพที่ดูต่างกันมาก ไม่ได้เลือกเพศ ถ้าคนเราคลิกกันมันก็มีโอกาสรู้สึกดีๆกัน เลิฟซีนไม่หวือหวาก็ฟินได้ เฟมเล่นเป็นหมอ อีกคนชื่อฟลุ้ค-พงศกร นักแสดงใหม่ เป็นทีมค่ายใหม่ เราอ่านบทแล้วรู้สึกว่ามันน่ารักดี อีกอย่างได้คุยกับผู้กำกับเค้าสนใจอยากให้เรามารับบทนี้จริงๆ ไม่ได้มีฉากหวือหวา เพราะเป็นซีรีส์วายแนวน่ารักอบอุ่น กระจายบทบาทคู่ชายหญิง เฟมรู้สึกว่าเราโตแล้ว อยากลองหลายบทบาทการทำงานเข้มข้น เพราะเราอยู่มานาน เมื่อเทียบกับนักแสดงวัยเดียวกัน ทำให้เราโตกว่าคนอื่นมั้ย? จริงๆแล้วทุกบทบาท เหมือนเราต้องมาเริ่มใหม่เพราะแต่ละงานไม่เหมือนกัน การบรีฟหรือความต้องการของผู้กำกับ การแสดงแต่ละเรื่องก็ไม่เหมือนกัน เหมือนเราได้เรียนรู้ใหม่ ทุกงานก็สอนเรา ทำให้เราได้ทำอะไรที่หลากหลายขึ้น ปีนี้อาจจะมีโปรเจกต์พิเศษเกี่ยวกับงานเพลงด้วย ปีที่เป็นปีที่ 10 ของเฟม ตั้งแต่งานหนังเรื่องแรก ประสบการณ์ก็จะสอนให้เราเรียนรู้ที่จะอยู่ทุกช่วงเวลาได้ ถือว่าผมมีโอกาสได้เห็นอะไรเยอะ หวังว่าจังหวะโอกาสจะทำให้เราเข้มแข็งขึ้นและพร้อมพัฒนาได้เต็มที่ครับ.
ได้เข้ามาโลดแล่นในวงการครบ 10 ปี แจ้งเกิดตั้งแต่เป็นนักแสดงเด็กร่วมแสดงภาพยนตร์ บ้านฉันตลกไว้ก่อน (พ่อสอนไว้) จนตอนนี้หนุ่ม เฟม-ชวินโรจน์ ลิขิตเจริญสกุล เติบโตเป็นหนุ่มหล่อ
เฟม ชวินโรจน์,ชวินโรจน์ ลิขิตเจริญสกุล,ซีรีส์วาย,รักนาย My Ride,LINE TV,อัปเดตชีวิต,ดารา